stanford-oval/wikipedia huggingface dataset:
HMS Devonshire (39)
Palvelus

Palvelukseen otettaessa alus liitettiin Välimeren laivaston 1. risteilijäviirikköön. Alus oli 1932-1933 Kiinan asemalla. Toisen maailmansodan alettua alus liitettiin Kotilaivastoon, jonka mukana se osallistui Norjan taisteluihin.
Devonshire kuului elokuussa 1940 operaatio Menacessa Dakariin hyökänneeseen osastoon. Alus tulitti operaation aikana Vichyn Ranskan laivaston aluksia sekä Dakarin rannikkolinnakkeita. Operaation keskeyttämisen jälkeen alus jatkoi Vichyn Ranskan alueiden valvontaa Päiväntasaajan Afrikan rannikolla, sulkien muun muassa Kamerunin ja Gabonin satamat.
Tammikuussa 1941 alus osallistui saksalaisen kaapparin Kormoranin etsintään eteläisellä Atlantilla, minkä jälkeen se palasi Englantiin huollettavaksi. Alus oli helmikuusta toukokuuhun telakalla, mistä vapauduttuaan se liitettiin Kotilaivastoon suojaamaan Jäämeren saattueita. Syyskuussa alus siirrettiin Itäiseen laivastoon.
Alus oli lippulaivana osastossa, joka kaappasi 2. marraskuuta Hyväntoivonniemen itäpuolella Vichyn Ranskan Indokiinaan matkanneen saattueen. Alus pysäytti 22. marraskuuta Ascension Islandin pohjoispuolella saksalaisen kaapparin Atlantiksen. Alus oli tammikuusta maaliskuuhun 1942 huollossa Norfolkissa Yhdysvalloissa, minkä jälkeen se palasi Intian valtamerelle. Alus osallistui huhtikuussa Madagaskarin valtaukseen (operaatio Ironclad).
Alus suojasi ANZACin joukkojenkuljetussaattueita Suezilta Australiaan, kunnes palasi toukokuussa 1943 Englantiin telakalle. Alus palasi palvelukseen maaliskuussa 1944. Sodan loppuajan alus oli Kotilaivastossa ja osallistui muun muassa Norjan rannikolle tehtyjen hyökkäysten suojaamiseen. Sodan päätyttyä Devonshire muutettiin 1947 koululaivaksi. Alus myytiin romutettavaksi 16. kesäkuuta 1954. Se saapui 12. joulukuuta Cashmorelle Newportiin romutettavaksi.
Hango Line

Hanko–Visby-reitille aiottu alus M/S Scandinavia oli alun perin vuonna 1965 valmistunut Viking III. Kuva on Rotterdamista vuodelta 1979.
Oy Hangö Line Ab (markkinointinimenä Hango Line tai HanGo Line) oli vuonna 1988 perustettu suomalainen laivanvarustamo, jonka oli tarkoitus aloittaa autolauttaliikenne Hangon ja Gotlannin Visbyn välillä. Yritys järjesti osakeannin syys-lokakuussa 1989, mutta se epäonnistui eikä juuri muuta rahoitusta ollut, ja hanke kariutui. Yrityksen toimitusjohtaja oli Anders Lindholm.
Reitti oli tarkoitus avata keväällä 1990 yhteensä 700 matkustajaa ottavalla M/S Scandinavialla, jossa oli 305 hyttipaikkaa ja 180 autopaikkaa. Aluksen myyjä, kaskislainen KG-Line ei kuitenkaan luovuttanut alusta sopimuksen mukaan joulukuussa 1989, koska ilmeni ettei Hango Line ollut enää varsinainen ostaja vaan laivan omistus olisi muuttuneen tilanteen takia siirtynytkin Vaasanlaivoille, jonka kilpailijaksi KG-Line oli samaan aikaan pyrkimässä Merenkurkun liikenteessä.
Oy Hangö Line Ab:n toiminta loppui 1994. Visbyn reitille kaavailtu, saksalaiselta Orenstein & Koppelin telakalta vuonna 1965 valmistunut autolautta, alun perin norjalaisen Otto Thoresenin Viking III, oli 1990–1991 Vaasanlaivojen käytössä nimellä Fenno Star.
Hangeng

| Hangeng |
| --- | --- |
 Hangeng Jakartassa vuonna 2011
Henkilötiedot
Syntynyt: 9. helmikuuta 1984 (ikä 40) Mudanjiang, Kiinan kansantasavalta
Ammatti:  näyttelijä, laulaja, tanssija, malli
Muusikko
Taiteilijanimi:  Hankyung, Hangeng
Laulukielet:  kiina, korea
Aktiivisena:  2005-nykyhetki
Tyylilajit:  Mandopop, K-pop
Yhtyeet:  Super Junior, Super Junior-M, SM Town
Levy-yhtiöt:  SM (2005-2010), Yuehua Entertainment
Aiheesta muualla
www.chinahangeng.com
  [ Muokkaa Wikidatassa ] [ ohje ]  
Han Geng (9. helmikuuta 1984), tunnetaan myös korealaisella nimellä Hankyung on kiinalainen laulaja ja näyttelijä. Hän oli poikabändi Super Juniorin ja sen alaryhmän Super Junior-M:n jäsen.
HMS Despatch (D30)

| HMS Despatch |
| --- | --- |
 HMS Despatch

Aluksen vaiheet
Rakentaja:  Fairfield Shipbuilding and Engineering Company, Govan, Skotlanti
Kölinlasku:  8. heinäkuuta 1918
Laskettu vesille:  24. syyskuuta 1919
Palveluskäyttöön:  2. kesäkuuta 1922
Poistui palveluskäytöstä:  tammikuu 1945
Loppuvaihe:  myyty romutettavaksi 5. huhtikuuta 1946
Tekniset tiedot
Uppouma:  4 850 t
Pituus:  143,6 m
Leveys:  14,1 m
Syväys:  4,3 m
Koneteho:  40 000 shp
Nopeus:  29 solmua
Miehistöä:  350
Aseistus
Aseistus:  6 × BL 6" (152 mm)/45 Mk XII -tykkiä yksiputkisina CP Mk XIV -asennuksina 2 × 3" (76 mm) Mk II -ilmatorjuntatykkiä 2 × kahdeksanputkista QF 2 naulan ilmatorjuntatykkiä 12 × 21" (533 mm) torpedoputkea
HMS Despatch (viirinumero D30) oli Britannian kuninkaallisen laivaston Danae-luokan kevyt risteilijä, joka palveli toisessa maailmansodassa ilmatorjuntaristeilijänä.
Valmistus

Alus tilattiin Skotlannista Govanista Fairfield Shipbuilding and Engineering Companyltä, missä köli laskettiin 8. heinäkuuta 1918. Alus laskettiin vesille 24. syyskuuta 1919, minkä jälkeen se hinattiin Chathamin telakalle viimeistelytöitä varten. Alus saatiin palvelukseen vasta kesäkuussa 1922.
Palvelus

Palvelukseen otettaessa alus liitettiin Kiinan aseman 5. kevyt risteilijäviirikköön, mistä se siirrettiin 1927 Amerikan ja Länsi-Intian asemalle 8. kevyt risteilijäviirikköön. Alus siirrettiin 1931 reserviin telakalle siirtoa varten. Alus palasi palvelukseen 3. helmikuuta 1933 Maltalle Välimeren laivaston 3. risteilijäviirikköön, mistä se palasi 24. marraskuuta 1937 Britteinsaarille. Alus siirrettiin reserviin koululaivaksi.
Toisen maailmansodan alkaessa alus liitettiin Amerikan ja Länsi-Intian asemalle 8. risteilijäviirikköön. Etelä-Atlantin osaston mukana se valtasi saksalaisia kauppalaivoja Düsseldorfin joulukuussa 1939 Chilen rannikolla, maaliskuussa 1940 Aruban edustalta Trojan ja 15. elokuuta 1941 Amatsonian suistosta Norderneyn yhdessä apuristeilijä (AMC) HMS Pretoria Castlen kanssa. Marraskuussa 1940 alus oli hetken aikaa Force H:ssa Gibraltarilla.
Keväällä 1942 alus siirrettiin Britteinsaarille huoltoa varten, minkä jälkeen se palasi Etelä-Atlantin osastoon vuoteen 1943. Lokakuussa 1943 alus oli jälleen huollossa Portsmouthissa, mistä se palasi palvelukseen vasta toukokuussa 1944. Palvelukseen palatessaan alus sijoitettiin saattuetehtäviin ja kesäkuussa 1944 esikunta-alukseksi Normandian maihinnousussa.
Tammikuussa 1945 Despatch siirrettiin reserviin majoitusalukseksi. Alus myytiin 5. huhtikuuta 1946 BISCOlle ja saapui Arnott Youngille Trooniin 5. toukokuuta 1946 romutettavaksi.
HMS Albion (L14)

| HMS Albion |
| --- | --- |
 HMS Albionin lentokannellaan CH-47 Chinook.

Aluksen vaiheet
Rakentaja:  BAE Systems Marine, Barrow-in-Furness
Kölinlasku:  23. toukokuuta 1998
Laskettu vesille:  9. maaliskuuta 2001
Palveluskäyttöön:  19. kesäkuuta 2003
Tekniset tiedot
Uppouma:  19 560 t
Pituus:  176 m
Leveys:  28,9 m
Syväys:  7,1 m
Propulsio:  2 × Wärtsilä Vasa 16V 32E -dieselgeneraattoria 2 × Wärtsilä Vasa 4R 32E -dieselgeneraattoria 2 × sähkömoottoria
Nopeus:  18 solmua (33 km/h)
Toimintamatka:  13 000 km
Miehistöä:  325
Aseistus
Aseistus:  2 × Goalkeeper CIWS 2 × Oerlikon 20 mm 4 × konekivääri 2 × helikopteria
HMS Albion (viirinumero L14) on Yhdistyneen kuningaskunnan laivaston Albion-luokan maihinnousualus.
Valmistus

Alus tilattiin 18. heinäkuuta 1996 BAE Systems Marinelta, joka laski kölin 23. toukokuuta 1998. Se laskettiin vesille 9. maaliskuuta 2001 ja valmistui 19. kesäkuuta 2003.
Palvelus

Aluksen kotisatama on HMNB Devonport.
HMS Albacore (1906)

| HMS Albacore |
| --- | --- |
 HMS Albacoren vaurioita sen osuttua miinaan

Aluksen vaiheet
Rakentaja:  Palmers Shipbuilding and Iron Company, Jarrow
Kölinlasku:  syyskuu 1905
Laskettu vesille:  19. syyskuuta 1906
Palveluskäyttöön:  1907
Loppuvaihe:  myyty romutettavaksi 1918
Tekniset tiedot
Uppouma:  440 t (standardi) 550 t (kuormattu)
Pituus:  65,7 m (pp)
Leveys:  6,4 m
Syväys:  2,1 m
Koneteho:  7 000 shp
Propulsio:  Parsons-turbiinit 4 × Reed-kattilaa
Nopeus:  30 solmua (suunniteltu)
Miehistöä:  64
Aseistus
Aseistus:  3 × QF 12 naulan 12 cwt -laivatykki 2 × 18" torpedoputkea
HMS Albacore oli Britannian kuninkaallisen laivaston Albacore-luokan torpedovenehävittäjä.
Valmistus

Alus tilattiin Palmers Shipbuilding and Iron Companyn telakalta Jarrowista, missä köli laskettiin syyskuussa 1905. Alus laskettiin vesille 19. syyskuuta 1906 ja valmistui 1907.
Palvelus

Elokuussa 1914 alus oli Scapa Flow'ssa Local Patrol Flotillassa. Alus vaurioitui pahoin menettäen keulansa, mutta vauriot korjattiin. Alus myytiin romutettavaksi syyskuussa 1919.
HMS Albemarle (1901)

| HMS Albemarle |
| --- | --- |
 HMS Albemarle

Aluksen vaiheet
Rakentaja:  Chathamin telakka
Kölinlasku:  8. tammikuuta 1900
Laskettu vesille:  5. maaliskuuta 1901
Palveluskäyttöön:  12. marraskuuta 1903
Poistui palveluskäytöstä:  majoituslaiva 1917 palveluksesta huhtikuussa 1919
Loppuvaihe:  myyty romutettavaksi 19. marraskuuta 1919 romutettu 1920
Tekniset tiedot
Uppouma:  13 745 t (kuormattu) 15 200 t (max)
Pituus:  132 m
Leveys:  23,01 m
Syväys:  7,85 m
Koneteho:  18 000 ihp
Nopeus:  19 solmua
Miehistöä:  720
Aseistus
Aseistus:  4 x BL 12" Mk IX -tykkiä kaksoistorneissa 12 x BL 6" Mk VII -tykkiä 10 x QF 12 naulan 12 cwt -laivatykkiä 6 x QF 3 naulan Hotchkiss -tykkiä 4 x 18" Whitehead -torpedoputkea 2 x  Maxim-konekivääriä
HMS Albemarle oli Britannian kuninkaallisen laivaston Duncan-luokan taistelulaiva.
Valmistus

Alus tilattiin osana vuosien 1899–1900 laivasto-ohjelmaa Chathamin telakalta, missä köli laskettiin 8. tammikuuta 1900. Alus laskettiin vesille 5. maaliskuuta 1901 ja valmistui marraskuussa 1903.
Palvelus

Vuosina 1903–1905 alus oli Välimeren laivastossa, josta se siirrettiin Kanaalin laivastoon, Kotilaivastoon ja edelleen vuoteen 1913 mennessä Atlantin laivastoon. Alus liitettiin 1914 Suuren laivaston 6. taistelulaivueeseen ja siitä edelleen Kanaalin laivaston 3. taistelulaivueeseen. Marraskuussa 1915 se oli matkalla Välimerelle vaurioituessaan Pentland Firthissä myrskyssä ja sen piti palata korjattavaksi. Vuonna 1916 alus oli Arkangelissa jäänmurtajana ja vartiolaivana. Seuraavana vuonna se palasi Britteinsaarille, jossa se siirrettiin reserviin. Alus myytiin romutettavaksi 1919.
Funikulaari

Pariisin Montmartren vinohissi.
Funikulaari Lissabonissa.
Fløibanen Bergenissä.
Funikulaari (lat. funiculus ’pieni köysi’) eli kiskoköysirata on jyrkillä rinteillä käytettävä kuljetusrata. Funikulaarit kulkevat omilla reiteillään, joita on usein matkailukohteissa, mutta myös muun muassa kaivoksissa. Henkilöliikenteen funikulaareja on toiminnassa noin 290. Lisäksi funikulaareja on ollut henkilöliikennekäytössä noin 160 sittemmin suljetulla radalla. Henkilöliikenteen lisäksi funikulaareja on muun muassa teollisuuskäytössä.
Määritelmä

Funikulaarin rata on kalteva, ja sen kiskoilla kulkee omilla pyörillään kaksi vaunua (tai junaa), jotka toimivat toistensa vastapainoina. Ne on kytketty toisiinsa yläaseman kautta kulkevalla vetokaapelilla. Rakenteen vuoksi vaunut liikkuvat yhtäaikaisesti, toinen ylös ja toinen alas.
Jos vaunulla ei ole vastapainoa tai vastapaino on jokin muu kuin vastaava vaunu, kyse on vinohissistä (engl. inclined elevator). Niitä käytetään esimerkiksi metroasemilla, jotta hissi saadaan mahtumaan samaan tunneliin kuin liukuportaat.
Sana funikulaari juontuu latinan kielen köyttä tarkoittavan sanan funis diminutiivista funiculus.
Maailman jyrkin funikulaari, Stoosbahn, sijaitsee Sveitsissä Schwyzin kantonissa. Funikulaari valmistui vuonna 2017 ja se kuljettaa matkustajia jyrkimmillään 47,7 asteen kulmassa.
Maailman jyrkin vinohissi puolestaan sijaitsee Australian Katoomba Scenic Worldissa, se on nimeltään Scenic Railway, ja sen kaltevuus on 52 astetta.
Vesipainolastilla toimivat funikulaarit

Muun muassa seuraavat nykyisistä funikulaareista toimivat vesipainolastilla:
TPF-yhtiön funikulaari Neuveville – St. Pierre Sveitsin Fribourgissa
Nerobergbahn Saksan Wiesbadenissa
Lynton & Lynmouth Cliff Railway Lounais-Englannissa.
Suomen funikulaarit

Suomessa funikulaareja on tehty, jotta uittotukit saataisiin voimalaitosten ohi. Useimmilla Oulujoen voimalaitoksilla on yhä jäänteet tukinkuljetusfunikulaareista. Myös suomalaisiin kaivoksiin on rakennettu funikulaareja. Kolin rataa on toisinaan kutsuttu funikulaariksi, mutta se on rakenteensa perusteella vinohissi, vaikka kulkeekin poikkeuksellisesti ulkona.
Turun Kakolanmäelle avattiin toukokuussa 2019 Suomen ensimmäinen kaupunkifunikulaari eli kaupungissa ulkona kulkeva vinohissi, Kakolan funikulaari. Rakennusaikataulujen venymisen takia sen valmistuminen ja käyttöönotto siirtyivät useaan kertaan. Myös hissin muotoilu ja erilaisuus verrattuna havainnekuviin on herättänyt yleisössä huvittuneisuutta.
Aiheesta muualla

Kuvia tai muita tiedostoja aiheesta Funikulaari Wikimedia Commonsissa
HMS Devonshire (1904)

| HMS Devonshire |
| --- | --- |
 HMS Devonshire

Aluksen vaiheet
Rakentaja:  Chathamin telakka
Kölinlasku:  25. maaliskuuta 1902
Laskettu vesille:  30. huhtikuuta 1904
Palveluskäyttöön:  24. elokuuta 1905
Loppuvaihe:  myyty romutettavaksi 9. toukokuuta 1921
Tekniset tiedot
Uppouma:  10 850 t
Pituus:  144,32 m (kokonaispituus)
Leveys:  20,88 m
Syväys:  7,32 m
Koneteho:  21 000 ihp
Nopeus:  22 solmua
Miehistöä:  655
Aseistus
Aseistus:  4 × BL 7,5" Mk I -tykkiä 6 × BL 6" Mk VII -tykkiä 2 × QF 12 naulan 12 cwt -laivatykkiä 18 × QF 3 naulan Hotchkiss -tykkiä 2 × 18" torpedoputkea
HMS Devonshire oli Britannian kuninkaallisen laivaston Devonshire-luokan panssariristeilijä, joka palveli ensimmäisessä maailmansodassa. Se myytiin pian sodan päätyttyä romutettavaksi.
Valmistus

Alus tilattiin osana vuosien 1901-1902 laivasto-ohjelmaa Chathamin telakalta, missä köli laskettiin 25. maaliskuuta 1902. Alus laskettiin vesille 30. huhtikuuta 1904 ja valmistui 24. elokuuta 1905.
Aluksen propulsiojärjestelmänä oli viisitoista Niclausse-kattilaa kytkettynä kaksiakseliseen nelisylinteriseen kolmella paisuntasäiliöllä varustettuun höyrykoneeseen. Aluksella oli hiiltä 1 950 tonnia.
Palvelus

Palvelukseen otettaessa alus liitettiin Kanaalin laivastoon ja vuodesta 1907 alkaen se palveli Atlantin ja Kotilaivastoissa. Kahden ensimmäisen sotavuoden aikana alus kuului Suureen laivastoon valvoen Pohjanmerta. Sodan lopun alus oli Atlantilla.
Alus myytiin romutettavaksi 9. toukokuuta 1921 Wardille.
HMS Albion (1802)

| HMS Albion |
| --- | --- |


Aluksen vaiheet
Rakentaja:  Perry, Wells & Green, Blackwall
Kölinlasku:  kesäkuu 1800
Laskettu vesille:  17. kesäkuuta 1802
Palveluskäyttöön:  helmikuu 1802
Loppuvaihe:  romutettu 1836
Tekniset tiedot
Uppouma:  1 740 32/94 bm
Pituus:  53 m
Leveys:  14,48 m
Syväys:  6,25 m
Koneteho:  purjeet
Aseistus
Aseistus:  74 tykkiä
HMS Albion oli Britannian kuninkaallisen laivaston Fame-luokan 74-tykkinen kolmannen luokan linjalaiva.
Valmistus

Alus tilattiin 24. kesäkuuta 1800 Perry, Wells & Greeniltä Blackwallista, missä köli laskettiin kesäkuussa 1800. Se laskettiin vesille 17. kesäkuuta 1802 ja valmistui 27. elokuuta Woolwichissa ja 17. maaliskuuta 1803 Sheernessissä.
Palvelus

Toukokuussa 1803 aluksen päällikkönä oli John Ferrier ja liittyi amiraali Cornwalliksen laivasto-osastoon, jonka tehtävänä oli valvoa Brestin saartoa. Alus kuitenkin erkani laivastosta siirtyäkseen Intian valtamerelle, jossa se palveli useita vuosia.
Vuonna 1809 alus suojasi yhdeksää Itä-Intian purjehtijaa paluumatkalla Britteinsaarille. Hyökyaalto hajotti 20. marraskuuta osaston ja upotti suojattavista aluksista kolme: Lord Nelson, Glory ja Experiment.
Napoleonin sotien päätyttyä ja telakalla tehtyjen korjausten valmistuttua aluksesta tehtiin kontra-amiraali George Cockburnin lippulaiva ja otti osaa vuoden 1812 sotaan Yhdysvaltoja vastaan. Kesällä 1814 alus Cheasapeakenlahdelle tunkeutuneessa osastossa purjehti Potomacia ja Patuxentia ylävirtaan tuhoten useita aluksia sekä rannoille varastoitua materiaalia. Sotatoimet päättyivät vuoden 1815 sopimukseen.
Alus oli vuonna 1816 brittiläis-alankomaalaisessa laivasto-osastossa, joka tulitti Algeria. Alus oli 1827 Codringtonin johtamassa laivasto-osastossa turvaamassa Kreikan itsenäisyyttä Navarinon taistelussa, jossa turkkilais-egyptiläinen laivasto-osasto kärsi tappion.
Aluksen muutostyöt vastaanottoalukseksi aloitettiin maaliskuussa 1831 Portsmouthissa, mutta se valmistui sairaalalaivana heinäkuussa. Alus oli karanteenilaivana Leithissä 1832–1835 ja romutettiin kesäkuussa 1836 Deptfordissa.
Hanggai

| Hanggai |
| --- | --- |
 Hanggai esiintymässä vuonna 2011
Tiedot
Kotipaikka:  Peking, Kiina
Jäsenet:  Yiliqi (Ilchi), laulu, tobshuur                   Yilalata (Ileta/Sheng Li), laulu, kitara                    Batubagen (Bagen), kurkkulaulu, morin khuur                    Hurizha (Hurcha), laulu                     Ailun (Allen), kitara                    Niu Xin, basso                    Meng Da, perkussiot  
Levy-yhtiö:  Tian Hao Entertainment
Aiheesta muualla
Kotisivut
Infobox OKNimi-testi OK: 
Hanggai on kiinalainen folkyhtye, jonka musiikki on sekoitus mongolialaista folkmusiikkia ja nykymusiikkia, esimerkiksi punkia.
Diskografia

Hanggai (2006,  CC Jianian, Inc.)
Introducing Hanggai (2008,  World Music Network)
He Who Travels Far (2010,  World Connection)
Baigang (2014,  3Stooges Publishing)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Hanggai
Käännös suomeksi
Extant

| Extant |
| --- | --- |

Tyyli:   tieteissarja  draama 
Luoja(t):  Mickey Fisher
Pääosissa:   Halle Berry  Goran Višnjić  Pierce Gagnon  Hiroyuki Sanada  Michael O’Neill  Grace Gummer  Camryn Manheim  Jeffrey Dean Morgan 
Alkuperämaa:   Yhdysvallat
Alkuperäiskieli:  englanti
Verkko:    CBS   Sub 
Esitetty:  9. heinäkuuta 2014 – 9. syyskuuta 2015
Tuotantokausia:  2
Jaksoja:  26
Ikäraja:  
Tuotanto
Tuottaja(t):   John Forrest Niss  Allen Coulter  P Todd Coe 
Vastaava(t) tuottaja(t):   Brooklyn Weaver  Darryl Frank  Justin Falvey  Mickey Fisher  Greg Walker  Steven Spielberg 
Säveltäjä(t):  Marcelo Zarvos
Leikkaaja(t):  Sidney Wolinsky
Tuotantoyhtiö(t):   22 Plates  Amblin Entertainment  CBS Television Studios 
Aiheesta muualla
Virallinen sivusto
IMDb 
Extant on yhdysvaltalainen scifi-draamasarja, jonka on luonut Mickey Fisher. Sarjan yhtenä tuottajana toimii Steven Spielberg, ja Spielbergin Amblin-yhtiö myös tuottaa televisiosarjaa.
Sarjaa alettiin esittää Yhdysvalloissa CBS-televisiokanavalla 9. heinäkuuta 2014. Kanava tilasi sarjasta suoraan 13-jaksoisen ensimmäisen tuotantokauden ilman yleensä pakollista pilottijaksoa. Toinen tuotantokausi alkoi Yhdysvalloissa 1. heinäkuuta 2015 ja päättyi 9. syyskuuta 2015. 9. lokakuuta 2015 CBS julisti Extantin lopetetuksi.
Suomessa ensimmäinen tuotantokausi esitettiin 20. marraskuuta 2014 – 12. helmikuuta 2015. Toinen tuotantokausi alkoi Suomessa 14. lokakuuta 2015 ja päättyi 6. tammikuuta 2016.
Juoni

Sarja kertoo astronautti Molly Woodsista (Halle Berry), joka on ollut 13 kuukauden mittaisella komennuksella Seraphim-avaruusasemalla. Hän palaa takaisin Maahan miehensä Johnin (Goran Višnjić) ja poikansa Ethanin (Pierce Gagnon), joka on Johnin suunnittelema "humanikoksi" kutsuttu prototyyppiandroidi, luokse. Kun Molly huomaa olevansa salaperäisesti raskaana, hän päättää alkaa tutkia asiaa.
Näyttelijät > Päärooleissa

| 0 | 1 | 2 |
| --- | --- | --- |
|  Halle Berry  | … |  Molly Woods   |
|  Goran Višnjić  | … |  John Woods   |
|  Pierce Gagnon  | … |  Ethan Woods   |
|  Hiroyuki Sanada  | … |  Hideki Yasumoto   |
|  Michael O’Neill  | … |  Alan Sparks   |
|  Grace Gummer  | … |  Julie Gelineau   |
|  Camryn Manheim  | … |  Sam Barton   |
|  Jeffrey Dean Morgan  | … |  James Daniel ”JD” Richter   |
Näyttelijät > Sivurooleissa

| 0 | 1 | 2 |
| --- | --- | --- |
|  Annie Wersching  | … |  Femi Dodd   |
|  Brad Beyer  | … |  Harmon Kryger   |
|  Maury Sterling  | … |  Gordon Kern   |
|  Sergio Harford  | … |  Marcus Dawkins   |
|  Tessa Ferrer  | … |  Katie Sparks   |
|  Shree Crooks  | … |  nuori Katie Sparks   |
|  Tyler Hilton  | … |  Charlie Arthurs   |
|  Louis Gossett Jr.  | … |  Quinn Washington   |
|  Charlie Bewley  | … |  Odin James/Gavin Hutchinson   |
|  Jeannetta Arnette  | … |  Anya Sparks   |
|  Adam O’Byrne  | … |  Ryan Jackson   |
|  Enver Gjokaj  | … |  Sean Glass   |
|  Jimmy Jean-Louis  | … |  Pierre Lyon   |
|  Shannon Merrill Brown  | … |  jälkeläinen   |
|  Eric Martsolf  | … |  tietokone Ben (ääni)   |
|  Lynnanne Zager  | … |  tietokone Gina (ääni)   |
|  Brody Nicholas Lee  | … |  teini-ikäinen jälkeläinen   |
|  Henderson Wade  | … |  Ahdu (aikuinen jälkeläinen)   |
|  David Morrissey  | … |  kenraali Tobias ”Toby” Shepherd   |
|  Necar Zadega  | … |  Shayna Velez   |
|  Hilarie Burton  | … |  Anna Schaefer   |
|  Kiersey Clemons  | … |  Lucy   |
|  Lyndon Smith  | … |  Kelsey Richter   |
|  Melina Kanakaredes  | … |  Dorothy Richter   |
|  McKenna Roberts  | … |  nuori Terra   |
|  Genneya Walton  | … |  teini-ikäinen Terra   |
|  Patrick Johnson  | … |  Lucas   |
|  Kate Burton  | … |  Fiona Stanton   |
|  Michael Gladis  | … |  Nate Malone   |
|  Dermot Mulroney  | … |  tietokone Taylor (ääni)   |
Aiheesta muualla

Extant Internet Movie Databasessa (englanniksi)
Sarjan viralliset kotisivut (englanniksi)
Sarjan suomalaiset kotisivut (Arkistoitu – Internet Archive)
Gunnar Palmgren

John Gunnar Palmgren (23. tammikuuta 1908 Helsinki – 23. marraskuuta 1953 Helsinki) oli suomalainen juristi, yritysjohtaja, professori ja korkeakoulun rehtori.
Henkilöhistoria

Palmgrenin vanhemmat olivat varatuomari John Palmgren ja Ingrid Maria Ahlman ja puoliso vuodesta 1935 Ursula (Ulla) Rikissa Alariksdotter Tawaststjerna, arkkitehti Alarik Tawaststjernan tytär. Palmgren tuli ylioppilaaksi 1925, valmistui lakitieteen kandidaatiksi 1930, sai varatuomarin arvon 1932 ja väitteli lakitieteen tohtoriksi 1937. Hän oli pankkiiriliikkeen lakimies 1931–1932 ja toinen johtaja 1934–1940, Hankenissa kauppaoikeuden professori 1940–1949, Helsingin yliopistossa dosentti 1940–1950 ja kauppaoikeuden vt. professori 1946–1948 ja sitten Stockmann-yhtiön apulaistoimitusjohtaja 1949–1950, toimitusjohtaja 1950–1953 ja johtokunnan jäsen 1952–1953. Palmgren oli Hankenin vararehtori 1942–1945, rehtori 1945–1949 ja hallintoneuvoston varapuheenjohtaja 1952–1953 ja korkeakoulun ylioppilaskunnan inspehtori 1942–1945. Hänellä oli myös monia liike-elämän ja järjestöjen luottamustehtäviä. Talvi- ja jatkosodassa Palmgren palveli rintamajoukoissa.
Professori Bo Palmgren oli Gunnar Palmgrenin veli.
Julkaisuja

Om påföljderna av säljares mora, 1936 (väitöskirja)
Konkurrensklausuler vid tjänsteavtal, 1939
Suomen siviilioikeus pääpiirteittäin I, 1945
Juridiken i affärslivet, 1945, suom. Kauppaoikeutta liikemiehelle, 1946
Funk (mediapalvelu)

| Funk |
| --- | --- |

Lähetykset alkoivat:  1. lokakuuta 2016
Omistaja:  ARD, ZDF
Maa:   Saksa
Näkyvyysalue:   Saksa
Kotisivu:   (saksaksi)
Infobox OKNimi-testi OK: 
Funk (suom. Radio) on saksalainen verkkomediapalvelu ja ARD:n ja ZDF:n sisältöverkosto 14–29-vuotiaille nuorille ja nuorille aikuisille. ARD ja ZDF ovat tarjouksen yhteisiä tarjoajia ja tasavertaisia lähetystoiminnan harjoittajia. Johtaja on Südwestrundfunk (SWR).
Kohderyhmä ja käsite

Funk on tarkoitettu 14–29-vuotiaille, jotka muuten tuskin tai eivät ollenkaan käytä julkisen palvelun yleisradioyhtiöiden televisiotuotteita. Projektin arvo on 45 miljoonaa euroa, josta kaksi kolmasosaa rahoittaa ARD ja kolmasosa ZDF.
Funk tuottaa yli 70 erilaista, säännöllisesti julkaistavaa formaattia sosiaalisen median alustoille. Alustoja ovat YouTube, Facebook, Twitter, Instagram, Tiktok, Spotify, WhatsApp ja Snapchat. Kaikki sisältö on saatavana myös funk.net-verkkosovelluksessa.
Formaatit keskittyvät tietoon, suuntautumiseenselvennä tai viihteeseen. Niihin kuuluvat selittävät videot, raportit, komediavideot ja fiktiotuotteet. Lisäksi joitain sarjoja jaetaan lisenssillä, osa myös alkuperäisessä englanninkielisessä versiossaselvennä.
Yksittäiset muodot tuottavat erilaiset yksityiset tuotantoyhtiöt, sisäiset tuotantoyhtiöt tai itse lähetystoiminnan harjoittajat.